[pic] | AZ EURÓPAI KÖZÖSSÉGEK BIZOTTSÁGA |

Brüsszel, 11.8.2006

COM(2006) 462 végleges

1997/0335 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja alapján a Tanács közös álláspontjának az Európai Parlament által

„AZ EURÓPAI PARLAMENT ÉS A TANÁCS IRÁNYELVE a belvízi hajókra vonatkozó műszaki követelmények megállapításáról és a 82/714/EGK tanácsi irányelv hatályon kívül helyezéséről” címen előterjesztett javaslatra vonatkozó tanácsi közös állásponthoz tett módosításokról

( A BIZOTTSÁG JAVASLATÁNAK MÓDOSÍTÁSAaz EK-Szerződés 250. cikkének (2) bekezdése alapján)

1997/0335 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja alapján a Tanács közös álláspontjának az Európai Parlament által

„AZ EURÓPAI PARLAMENT ÉS A TANÁCS IRÁNYELVE a belvízi hajókra vonatkozó műszaki követelmények megállapításáról és a 82/714/EGK tanácsi irányelv hatályon kívül helyezéséről” címen előterjesztett javaslatra vonatkozó tanácsi közös állásponthoz tett módosításokról

1. Bevezetés

Az EK-Szerződés 251. cikkének (2) bekezdése harmadik albekezdésének c) pontja előírja, hogy a Bizottságnak véleményt kell nyilvánítania azokról a módosításokról, amelyeket az Európai Parlament a második olvasat során javasol. A Bizottság az alábbiakban véleményt nyilvánít a Parlament módosítási javaslatairól.

2. Előzmények

A javaslatnak az EP és a Tanács felé történt továbbításának kelte (COM(1997) 644 végleges dokumentum – 1997/0335 (COD)): | 1997. december 9. |

Az Európai Gazdasági és Szociális Bizottság véleményének időpontja: | 1998. március 25. |

A módosított javaslat továbbításának időpontja (COM(2000) 419 végleges dokumentum): | 2000. július 19. |

A közös álláspont egyhangú elfogadásának időpontja: | 2006. február 23. |

Az Európai Parlament véleményének dátuma, második olvasat | 2006. július 5. |

3. A javaslat célja

A belvízi hajókra vonatkozó műszaki követelmények megállapításáról szóló 82/714/EGK irányelvet módosító európai parlamenti és tanácsi irányelvre tett módosított bizottsági javaslat célja a Rajna folyón zajló hajózás magas szintű normáira vonatkozó közösségi műszaki követelmények összehangolása a teljes európai belvízi hálózatra vonatkozó egységes rendszer létrehozása érdekében. A más nemzetközi szervezetek, különösen a Rajnai Hajózási Központi Bizottság munkájából eredő műszaki haladás és fejlesztések fényében elő kell segítenie e műszaki követelmények jövőbeli elfogadását is komitológiai eljárás révén.

A belső piac és az EU valamennyi belvizén zajló szabad belvízi hajózás fejlődése megkívánja a műszaki és biztonsági előírások összehangolását a legmagasabb szintű követelmények alapján. Ez előmozdítja mind az áruk szabad mozgását, mind a magas biztonsági, környezetvédelmi és társadalmi normákat. Ugyanakkor a műszaki követelmények összehangolása és a bizonyítványok kölcsönös elismerése javítja a tisztességes verseny feltételeit, és egyenlő feltételeket teremt az egységes piacon a belvízi szállítás számára.

4. A Bizottság véleménye az Európai Parlament módosításáról

A Bizottság elfogadhatónak tartja az Európai Parlament által a második olvasatban elfogadott módosítást, mivel az az irányelv második olvasatban való elfogadása érdekében az Európai Parlament és a Tanács között létrejött kompromisszum eredménye. A Bizottság mindenesetre egyértelműen jelezte a Parlamentnek, hogy a komitológiai eljárás során különös figyelmet fog szentelni a kedvtelési célú vízi járművek ügyének. A módosítás nem változtat a bizottsági javaslat célkitűzésein és megközelítésén.

5. Következtetés

Az EK-Szerződés 250. cikkének (2) bekezdése értelmében a Bizottság a fentiekben meghatározottaknak megfelelően módosítja javaslatát.

6. A Bizottság nyilatkozata

A Bizottság a közös álláspont elfogadásának alkalmával egyoldalú nyilatkozatot tett (lásd az I. mellékletet).

I. MELLÉKLET

A Bizottság nyilatkozata

A Bizottság vállalja, hogy a jelen irányelv végrehajtásakor szorosan együttműködik a Rajnai Hajózási Központi Bizottsággal (CCNR) mind a mellékletek elfogadása, mind az irányelvnek a tagállamokban való alkalmazása vonatkozásában, valamint azt, hogy e tekintetben figyelembe veszi a Rajnai Hajózási Központi Bizottság valamennyi kezdeményezését.